**Etelä-Suomen alueen juniorien beach volley -säännöt 2021**

**1 Yleistä pelisäännöistä**

Juniorien AM-turnauksessa noudatetaan Juniorien SM-kiertueen kilpailusääntöjä sekä näitä pelisääntöjä,

joiden pohjana ovat Kansainvälisen Lentopalloliiton (FIVB) ja Suomen Lentopalloliiton hyväksymät

beach volleyn pelisäännöt, jotka ovat alla ikäryhmittäin eritellyin poikkeuksin. Tarkennettujen juniorisääntöjen tavoite on helpottaa juniorien beach volleyta sekä tehdä siitä pelattavampaa myös kaikkein nuorimmille harrastajille, lajin erityispiirteitä unohtamatta. Tähän ja tuomarityöskentelyn yhtenäistämiseen pyritään erityisesti sormilyöntikosketuksen rajoittamisella, sillä juniorit toimivat pääsääntöisesti turnauksissa myös tuomareina.

Pelaajan tulee keritä pallon alle ja paikaltaan passata kiertämättä vartaloa, jos suorittaa sormipassin. Jos antaa hyppypassin, niin ponnistus pitää suorittaa suoraan ylöspäin.

**1.1 Pelitapahtumat**

Ottelut pelataan kahden voittoerän peleinä 21 tai 15 pisteeseen juoksevalla pistelaskulla, erävoittojen

ollessa tasan pelataan ratkaiseva erä 15 pisteeseen. Puolia vaihdetaan 7 pelatun pisteen välein (erä

21) tai 5 pisteen välein (erä 15). Erävoittoon vaaditaan 2 pisteen ero ilman pistekattoa. Jos aikataulullisista syistä johtuen on tarve pelata muilla pistelaskuilla, kerrotaan siitä turnausinfossa erikseen.

1.2 Kenttä

Kentän koko on 8x16 metriä, ellei toisin mainita.

**2 Valmentajat ja aikalisät**

Joukkueella voi olla valmentaja. Valmentajia on joukkueessa yksi ja valmentaja ilmoitetaan ennen

pelin alkua tuomarille. Valmentaja voi neuvoa pelaajia aikalisien ja teknisten aikalisien aikana sekä

pisteiden välissä. Valmentaja voi neuvoa pelaajia puolten vaihdon aikana kävellessään toiselle puolelle, mutta tämä ei saa viivyttää peliä. Puoltenvaihdon aikana ei ole taukoa. Valmentajilla ei ole oikeutta

kysyä tuomarilta selvitystä mihin jokin tuomio perustuu, vaan ainoastaan kapteenilla on tähän oikeus.

Aikalisät otetaan joukkueen kapteenin pyynnöstä. Jokaisessa erässä on joukkueilla oikeus kahteen (2) aikalisään. Jos jyry on päättänyt esim. keliolosuhteiden perusteella pitää 21 pelatun pisteen välein

tekniset aikalisät, niin silloin joukkueilla on oikeus vain yhteen aikalisään erässä.

U20-sarjoissa joukkueilla ei ole valmentajia.

**3 Eriävät säännöt ikäluokittain**

Ikäluokat perustuvat kansainvälisiin ikäluokkiin, joissa pelataan maailman- ja Euroopan mestaruudesta.

**U20**

Vuonna 2002 ja myöhemmin syntyneet

• Verkonkorkeus: Kuten aikuiset (naiset 224 cm ja miehet 243 cm).

• Sormilyönti verkon yli kielletty.

• Sormilyönti ensimmäisenä kosketuksena kielletty.

**U18**

Vuonna 2004 tai myöhemmin syntyneet

• Verkonkorkeus: Kuten aikuiset (naiset 224 cm ja miehet 243 cm).

• Sormilyönti verkon yli kielletty.

• Sormilyönti ensimmäisenä kosketuksena kielletty.

• Valmentaja voi neuvoa pelikatkojen aikana.

**U16 (noudatetaan U18 sääntöjä, jos sarja yhdistetty)**

Vuonna 2006 tai myöhemmin syntyneet

• Verkonkorkeus: pojat ja tytöt 224 cm.

• Sormilyönti verkon yli kielletty.

• Sormilyönti ensimmäisenä kosketuksena kielletty.

• Valmentaja voi neuvoa pelikatkojen aikana.

**U13**

Vuonna 2009 tai myöhemmin syntyneet

• Verkonkorkeus: pojat ja tytöt 200 cm.

• Kentän koko: pituus 12,00 m (6,00 m/puoli) ja leveys 6,00 m.

• Sormilyönti verkon yli kielletty.

• Sormilyönti ensimmäisenä kosketuksena kielletty.

• Pelaaja aloittaa erän alussa syöttämällä kerran. Tämän jälkeen syöttövuoro vaihdetaan joukkueiden välillä kahden saman pelaajan peräkkäisen syötön jälkeen ja syöttäjää vuorotellaan.

• Aloitus tapahtuu kenttärajan takaa 6,00 metrin päässä verkosta vapaalla syötöllä.

• Jos U13-sarjassa on aloittavia pelaajia, sallitaan koppi, joka voi olla joukkueen toinen kosketus, ei siis ensimmäinen tai kolmas. Kopinjälkeen suoritus jatkuu sormilyöntipassina toiselle pelaajalle. Kopin jälkeisenä suorituksena pallo ei saa mennä verkon yli. (Jos ottaa kopin, ei saa mennä pitkälleen hiekalle, kuin jalkapallomaalivahti ja sitten nousta sieltä ylös ja jatkaa peliä. Kopin jälkeen peli jatkuu välittömästi 3 sekunnin sisällä). Mikäli pelaajien taso turnauksessa mahdollistaa, teknisessä palaverissa etukäteen voidaan sopia, että turnauksessa koppia ei voi käyttää. Koppi voidaan rajata pois myös välisarja- tai finaalipeleistä tai joistakin alkulohkoista, kunhan tämä tapahtuu kilpailuneutraalisti.

• Kolmas pelaaja joukkueessa sallittu kiertovaihdossa. Joukkueiden on huolehdittava syöttöjärjestyksestä.

• Pelipalloina aikuisten viralliset beach volley-pallot (jos löytyy kokoa 4 olevia beach volley palloja,

niitä voidaan järjestäjän harkinnan päätöksellä käyttää kilpailuissa).

• Valmentaja voi neuvoa myös pelin aikana. Valmentaja voi ottaa aikalisän.

**U11**

Vuonna 2011 tai myöhemmin syntyneet

• Verkonkorkeus: pojat ja tytöt 200 cm.

• Kentän koko: pituus 12,00 m (6,00 m/puoli) ja leveys 6,00 m.

• Kahden käden sormilyönti sallittu kaikkina kosketuksina (ei koske aloitussyöttöä).

• Pelaaja aloittaa erän alussa syöttämällä kerran. Tämän jälkeen syöttövuoro vaihdetaan joukkueiden välillä kahden saman pelaajan peräkkäisen syötön jälkeen ja syöttäjää vuorotellaan. Alakautta aloitus on pakollinen.

• Aloitusraja 4 metrin päässä verkosta.

• U11-sarjassa sallitaan koppi, joka voi olla joukkueen toinen kosketus, ei siis ensimmäinen tai kolmas. Kopinjälkeen suoritus jatkuu sormilyöntipassina toiselle pelaajalle. Kopin jälkeisenä suorituksena pallo ei

saa mennä verkon yli. (Jos ottaa kopin, ei saa mennä pitkälleen hiekalle, kuin jalkapallomaalivahti ja

sitten nousta sieltä ylös ja jatkaa peliä. Kopin jälkeen peli jatkuu välittömästi 3 sekunnin sisällä).

• Joukkueeseen voi kuulua 2-4 pelaajaa, kuitenkin kentällä on aina kaksi pelaajaa. Pelaajia voidaan vaihtaa neljä kertaa erän aikana tai pelata kiertovaihdolla. Pelitavasta on ilmoitettava tuomarille ennen erän alkua. Joukkueiden on huolehdittava syöttöjärjestyksestä.

• Pelipallona kevyempi beach-pallo

• Valmentaja voi neuvoa myös pelin aikana. Valmentaja voi ottaa aikalisän.